Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
27 พ.ย. 2561

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับเพิ่มขึ้น 1.95 จุด (0.12%) ปิดภาคเช้าที่ 1,632.72 จุด ด้วยมูลค่าการซื้อขาย 17,332.33 ล้านบาท
Most Positive Impact : BDMS (+0.77 จุด), PTT (+0.7 จุด), MAKRO (+0.24 จุด)
Most Negative Impact: CPN (-0.44 จุด), AOT (-0.35 จุด), SCB (-0.33 จุด)
แนวโน้มตลาดบ่าย
ตลาดหุ้นไทยปรับตัวเพิ่มขึ้นเล็กน้อยสอดคล้องกับตลาดหุ้นส่วนใหญ่ในภูมิภาคที่ปรับตัวเพิ่มขึ้น เช่น ออสเตรเลีย(+0.93%) ญี่ปุ่น(+0.79%) เกาหลี(+0.74%) จีน(+0.19%) เป็นต้น สำหรับ SET Index กลุ่มที่ปรับตัวเพิ่มขึ้นวันนี้ได้แก่ กลุ่มโรงพยาบาล(+0.95 จุด) พลังงาน(+0.42 จุด) พาณิชย์(+0.35 จุด) และกลุ่มอาหาร(+0.26 จุด)
จากรายงานข่าวระบุว่าประธานาธิบดีทรัมป์ได้ออกมากล่าวว่าหากการเจรจารอบนี้ไม่สำเร็จจะเก็บภาษีนำเข้าสินค้าจากจีนทั้งหมด ซึ่งมองว่าคำพูดของคุณทรัมป์ไม่ใช่คำขู่แต่เป็นการแสดงความมั่นใจว่าการเจรจารอบนี้จะสำเร็จมากกว่า เนื่องจากการเก็บภาษีนำเข้าสินค้าทั้งหมดของจีนเป็นมูลค่าที่สูงเกินไป และจะสร้างความเสียหายต่อบริษัทของสหรัฐในจีนอีกด้วย นอกจากนี้จะส่งผลให้เศรษฐกิจทั่วโลกชะงัก โดยเราจะเห็นว่าวันนี้ตลาดหุ้นส่วนใหญ่ไม่ได้ตื่นตระหนกกับคำพูดของคุณทรัมป์
กลยุทธ์การลงทุนภาคบ่ายแนะนำหุ้นให้อิงเกี่ยวกับการท่องเที่ยวเนื่องจากกำลังเข้าสู้ไฮซีซั่น ไล่ตั้งแต่กลุ่มโรงแรม เช่น MINT CENTEL ERW ไปจนถึงกลุ่มสายการบินที่ได้รับประโยชน์จากราคาน้ำมันที่ปรับตัวลงอย่างมาก เช่น AAV
วันพรุ่งนี้ฝั่งสหรัฐจะมีรายงานดัชนี GDP ไตรมาส3 โดยตลาดคาดการณ์ที่ 3.6% QoQ ตามมาด้วยสินค้าคงคลังน้ำมันดิบที่ตลาดคาดว่าจะลดลง 6 แสนบาร์เรล และตัวเลขดุลการค้าซึ่งคาดการณ์ขาดดุลประมาณ 7.6 หมื่นล้านเหรียญ ต่อมาวันพฤหัสจะมีการรายงาน Core PCE ประจำเดือน ต.ค. ของสหรัฐ โดยตลาดคาดไว้ที่ 2.0% YoY ส่วนวันศุกร์จีนจะมีการรายงาน PMI ภาคการผลิตของจีนประจำเดือน พ.ย. ซึ่งน่าจะออกมาที่ 50.6 สุดท้ายติดตามรายงานการประชุม FOMC
หุ้นแนะนำ: AAV PTG SAWAD